ഹൈവേ (2014 ഹിന്ദി സിനിമ)

ഇംതിയാസ് അലി എഴുതി സംവിധാനം ചെയ്ത് സാജിദ് നദിയാദ്‌വാല നിർമ്മിച്ച 2014 ലെ ഇന്ത്യൻ ഹിന്ദി ഭാഷാ  ചിത്രമാണ് ഹൈവേ . ആലിയ ഭട്ട്, രൺദീപ് ഹൂഡ എന്നിവരാണ് ചിത്രത്തിലെ അഭിനേതാക്കൾ. 2014 ബെർലിൻ ഇൻ്റർനാഷണൽ ഫിലിം ഫെസ്റ്റിവലിൻ്റെ പനോരമ വിഭാഗത്തിൽ പ്രദർശിപ്പിച്ച,  ഈ ചിത്രം 2014 ഫെബ്രുവരി 21 ന് ലോകമെമ്പാടും റിലീസ് ചെയ്തു     ആദിത്യ ശ്രീവാസ്തവയും കാർത്തിക റാണെയും അഭിനയിച്ച സീ ടിവി ആന്തോളജി സീരീസായ <i id="mwKA">റിഷ്‌തേയിലെ</i> ഇതേ പേരിലുള്ള എപ്പിസോഡിനെ അടിസ്ഥാനമാക്കിയാണ് ഈ ചിത്രം നിർമ്മിച്ചിരിക്കുന്നത്. ഇംതിയാസ് അലി രചനയും സംവിധാനവും നിർവ്വഹിച്ചു.   തട്ടിക്കൊണ്ടു പൊകപ്പെട്ട ശേഷം സ്വാതന്ത്ര്യം കണ്ടെത്തുന്ന ഒരു പെൺകുട്ടിയുടെ ( ആലിയ ഭട്ട് ) കഥയാണ് ഈ ചിത്രം പറയുന്നത്.

ഹൈവേ പുറത്തിറങ്ങിയപ്പോൾ നിരൂപകരിൽ നിന്ന് നല്ല അവലോകനങ്ങൾ ലഭിച്ചു. ആലിയ ഭട്ടിൻ്റെ പ്രകടനത്തിനും ഉയർന്ന പ്രശംസ ലഭിച്ചു. ഹൈവേ ബോക്‌സ് ഓഫീസിൽ വാണിജ്യ വിജയമായും  മാറി.

60-ാമത് ഫിലിംഫെയർ അവാർഡിൽ, ഹൈവേയ്ക്ക് മികച്ച നടി (ഭട്ട്), മികച്ച കഥ (അലി) എന്നിവയുൾപ്പെടെ 9 നോമിനേഷനുകൾ ലഭിച്ചു, കൂടാതെ മികച്ച നടി (വിമർശകർ) (ഭട്ട്) പുരസ്കാരം നേടുകയും ചെയ്തു.

 കഥ 
ഡൽഹിയിലെ സമ്പന്നനായ ബിസിനസുകാരനായ മണിക് കുമാർ ത്രിപാഠിയുടെ മകളാണ് വീര ത്രിപാഠി (ആലിയ ഭട്ട്). വിവാഹത്തിന് ഒരു ദിവസം മുമ്പ്, അവൾ പ്രണയിക്കാത്ത തൻ്റെ പ്രതിശ്രുത വരനായ വിനയിനൊപ്പം ഒരു വാഹനത്തിൽ പോകുമ്പൊൾ ഹൈവേയിലെ ഒരു പെട്രോൾ സ്റ്റേഷനിൽ നിന്ന് തട്ടിക്കൊണ്ടുപോകപ്പെടുന്നു. അവളുടെ പിതാവിന് സർക്കാർ ബന്ധമുണ്ടെന്ന് അറിയുമ്പോൾ തട്ടിക്കൊണ്ടുപോകുന്ന സംഘം പരിഭ്രാന്തരാകാൻ തുടങ്ങുന്നു. എന്നിരുന്നാലും, തട്ടിക്കൊണ്ടുപോയവരിൽ ഒരാളായ മഹാബീർ ഭാട്ടി (രൺദീപ് ഹൂഡ) ഇത് മറികടക്കാൻ എന്തും ചെയ്യാൻ തയ്യാറാണ്.

പോലീസിന്റെ പിടിയിലാകാതിരിക്കാൻ വിവിധ നഗരങ്ങളിലൂടെ അവർ നിരന്തരം വീരയെ നീക്കുന്നു. ഒടുവിൽ, പോലീസ് ബലമായി ട്രക്ക് തിരച്ചിൽ നടത്തുമ്പോൾ, വീര, തന്നെത്തന്നെ അത്ഭുതപ്പെടുത്തി, ഒളിച്ചോടുന്നു. യാത്രയെ സ്നേഹിക്കുന്നുവെന്നും കുടുംബത്തിലേക്കും പഴയ ജീവിതത്തിലേക്കും തിരികെ പോകാൻ ആഗ്രഹിക്കുന്നില്ലെന്നും അവൾ നിഗമനം ചെയ്യുന്നു. ദിവസങ്ങൾ കടന്നുപോകുമ്പോൾ, വീര സമാധാനവും പുതിയൊരു സ്വാതന്ത്ര്യവും കണ്ടെത്തുന്നു. അത് മഹാബീറിനെ ആശയക്കുഴപ്പത്തിലാക്കുകയും നിരാശപ്പെടുത്തുകയും ചെയ്യുന്നു. വീരക്ക് ഒൻപത് വയസ്സുള്ളപ്പോൾ സ്വന്തം അമ്മാവൻ ലൈംഗികമായി ദുരുപയോഗം ചെയ്ത കഥ മഹാബീറിനോട് തുറന്നു പറയാൻ മാത്രം അടുക്കുന്നു. ഒടുവിൽ ജീവിതം അനുഭവിക്കാനും സ്വയം കണ്ടെത്താനുമുള്ള അവസരം ലഭിച്ചതിനാൽ അവൾ തട്ടിക്കൊണ്ടുപോകലിനെ ഒരു അനുഗ്രഹമായി കാണുന്നു.  സാവധാനം, അവൾ മഹാബീറിൻ്റെ കഥ കഷണങ്ങളായി ചോദിച്ചറിയുന്നു. കുട്ടിക്കാലത്ത് അച്ഛൻ രണ്ടുപേരെയും പീഡിപ്പിച്ചിരുന്നു,-  കുട്ടിയായിരുന്ന തന്നെയും, പണക്കാരായ ഭൂവുടമകൾ ലൈംഗിക അടിമയായി ഉപയോഗിച്ചിരുന്ന അമ്മയെയും. മഹാബീർ രക്ഷപെട്ടതിനു ശേഷം അവിടേക്ക് തിരിച്ചുപോയില്ല.

മഹാബീർ പതുക്കെ  അവന്റെ കോപം മങ്ങുന്നു. വീരയെ പരിപാലിക്കാൻ തുടങ്ങുന്നു, അവർ നിർത്തുന്ന ചെറിയ പർവ്വത പട്ടണങ്ങളിലൊന്നിലെ ഒരു പോലീസ് സ്റ്റേഷനിൽ അവളെ ഉപേക്ഷിക്കാൻ അവൻ ശ്രമിക്കുന്നു. എന്നാൽ വിസമ്മതിക്കുകയും മഹാബീറിനൊപ്പം തുടരാൻ നിർബന്ധിക്കുകയും ചെയ്യുന്നു. അവർ ഒരുമിച്ച് യാത്ര ചെയ്യുകയും അവളുമായി പ്രണയത്തിലാകാൻ തുടങ്ങുകയും ചെയ്യുന്നു. അവർ ഒരു കുന്നിൻ മുകളിലെ വീട്ടിലാണ് താമസിക്കുന്നത്, തൻ്റെ പല ഭ്രാന്തൻ സ്വപ്നങ്ങളിലൊന്ന് എല്ലായ്പ്പോഴും മലകളിൽ ഒരു ചെറിയ വീട് ആയിരുന്നുവെന്ന് വീര വെളിപ്പെടുത്തുന്നു.  ഇരുവരും തങ്ങളുടെ വേട്ടയാടുന്ന ഭൂതകാലങ്ങളിൽ നിന്ന് മോചിതരായി ആ രാത്രി സമാധാനത്തോടെ ഉറങ്ങുന്നു. എന്നാൽ പിറ്റേന്ന് രാവിലെ പോലീസെത്തി, സംഘർഷത്തിനിടെ മഹാബീറിനെ വെടിവെച്ച് കൊല്ലുന്നു, അതിനോട് വീര വൈകാരികമായും ശക്തമായും പ്രതികരിക്കുന്നു. സംഭവസ്ഥലത്ത് വെച്ച് തന്നെ മഹാബീർ കൊല്ലപ്പെട്ടതായി പിന്നീട് വെളിപ്പെടുന്നു.

പിന്നീട് അവളെ മാതാപിതാക്കളുടെ വീട്ടിലേക്ക് തിരികെ കൊണ്ടുവരുന്നു. അവൾ പതിയെ മാനസീകമായും, ശാരീരികമായി സുഖം പ്രാപിക്കുകയും കുട്ടിക്കാലത്ത് തന്നെ പീഡിപ്പിച്ച അമ്മാവനെ അവളുടെ കുടുംബത്തിന് മുന്നിൽ നേരിടുകയും ചെയ്യുന്നു. കുട്ടിക്കാലം മുതലേ തന്നെ ചുറ്റിപ്പറ്റിയിരുന്ന ആളുകളിൽ നിന്നാണ് യഥാർത്ഥ ഭീഷണി ഉള്ളത്, അതേസമയം പുറത്തുനിന്നുള്ളവർ വരുത്തുന്ന അപകടങ്ങളെക്കുറിച്ച് മാത്രം എന്തുകൊണ്ടാണ് മുന്നറിയിപ്പ് നൽകിയതെന്ന് അവൾ തൻ്റെ പിതാവിനോട് ചോദിക്കുമ്പോൾ അവൾ നിലവിളിക്കുകയും പൊട്ടിത്തെറിക്കുകയും ചെയ്യുന്നു. അവൾ വീട് വിട്ട് മലമുകളിൽ താമസിക്കാൻ പോകുന്നു, അവിടെ അവൾ സ്വന്തമായി ഫാക്ടറി ആരംഭിക്കുന്നു, ഒരു വീട് വാങ്ങുന്നു, അവിടെ താമസിക്കുന്നു.വീര പർവതങ്ങളിലേക്കും പിന്നെ ആകാശത്തിലേക്കും (മഹാബീറിനെ അനുസ്മരിച്ച്) നോക്കുന്നിടത്താണ് സിനിമ അവസാനിക്കുന്നത്. കണ്ണടച്ചപ്പോൾ, കുന്നിൻചെരുവിൽ സന്തോഷത്തോടെ കളിക്കുന്ന ഒൻപതു വയസ്സുകാരിയെ അവൾ കാണുന്നു. ഒരു ആൺകുട്ടി (കുട്ടിക്കാലത്ത് മഹാബീർ) അവളോടൊപ്പം ചേരുന്നു. അവർ കളിക്കുന്നത് അവൾ കാണുന്നു, അവൾ സ്നേഹിച്ച പുരുഷനോടും അവരുടെ പരസ്പര ബാല്യ രൂപങ്ങളോടും സമാധാനം സ്ഥാപിക്കുന്നു.

 അഭിനേതാക്കൾ 
അഭിനേതാവ്വേഷംആലിയ ഭട്ട്വീര ത്രിപാഠിരൺദീപ് ഹൂഡമഹാബീർ ഭാട്ടിസമർ മുദാസിർ ബക്ഷിയുവ വീരമൊഹമ്മദ് കൈഫ്യുവ മഹാബീർ ഭാട്ടിഅർജുൻ മൽഹോത്രവിനയ്സഹർഷ് കുമാർ ശുക്ലഗോരുറൂബൻ ഇസ്രായേൽവീരയുടെ പിതാവ് മണിക് കുമാർ ത്രിപാഠിനൈന ത്രിവേദിഅമ്മ

 നിർമാണം 

 വികസനം 
ദ ടെലിഗ്രാഫിന് നൽകിയ അഭിമുഖത്തിൽ സംവിധായകൻ ഇംതിയാസ് അലി ഉറപ്പിച്ചു പറഞ്ഞു, " ഹൈവേ 15 വർഷമായി എൻ്റെ മനസ്സിൽ തങ്ങിനിൽക്കുന്ന ഒരു കഥയാണ്. അതിൽ മരിക്കാത്ത ചിലത് ഉണ്ടായിരുന്നു. സാധാരണയായി ഒരു നിശ്ചിത പരിധിക്കപ്പുറം ഒരു കഥയോടുള്ള താൽപ്പര്യം നിങ്ങൾക്ക് നഷ്ടപ്പെടും. എന്നാൽ ഹൈവേയിൽ, വളരെ സൂക്ഷ്മമായ ഒന്ന് ഉണ്ടായിരുന്നു, എന്നിട്ടും വളരെ സ്വാധീനമുള്ള ഒന്ന്". കഥയെക്കുറിച്ച് അദ്ദേഹം കൂട്ടിച്ചേർത്തു, "കുറച്ച് വർഷങ്ങൾക്ക് മുമ്പ്, ഞാൻ ഒരു ടിവി സീരീസിനായി അര മണിക്കൂർ എപ്പിസോഡ് നിർമ്മിച്ചു (1999 ൽ ആദിത്യ ശ്രീവാസ്തവയും കാർത്തിക റാണെയും അഭിനയിച്ച സീ ടിവിയുടെ റിഷ്ടേയ്ക്കുവേണ്ടി ) അവിടെ നിന്നാണ് ഈ കഥയെക്കുറിച്ച് എനിക്ക് ആദ്യമായി സൂചന ലഭിച്ചത്. കാലക്രമേണ, രൂപവും തരങ്ങളും മാറി.പിന്നീട് അതെല്ലാം രണ്ട് കഥാപാത്രങ്ങളുടെ ഈ യാത്രയിൽ സ്ഥിരതാമസമാക്കി. 

ഹൈവേയ്‌ക്ക് വേണ്ടി, ഹൂഡ തൻ്റെ റോളിനായി വളരെ ആത്മാർത്ഥതയോടെ തയ്യാറെടുത്തു, ഭട്ടിൻ്റെ കഥാപാത്രവുമായി പ്രാഥമിക അകലം പാലിക്കാൻ, ഏകദേശം 25 ദിവസത്തേക്ക് അവൻ അവളോട് സംസാരിച്ചില്ല.

 പ്രകാശനം 
2013 ഡിസംബർ 12-ന് റിലീസ് ചെയ്യാൻ തീരുമാനിച്ചിരുന്ന ചിത്രത്തിൻ്റെ റിലീസ് തീയതി 2014 ഫെബ്രുവരി 21  -ലേക്ക് മാറ്റി. ചിത്രത്തിൻ്റെ ട്രെയിലർ 2013 ഡിസംബർ 16-ന് പുറത്തിറങ്ങി  2014 ഫെബ്രുവരി 20 ന്, സിനിമയുടെ റിലീസിന് ഒരു ദിവസം മുമ്പ്, ചിത്രത്തിൻ്റെ ഒരു പ്രത്യേക പ്രദർശനം ഉണ്ടായിരുന്നു, അതിൽ പൂജാ ഭട്ട്, മഹേഷ് ഭട്ട്, ഇംതിയാസ് അലി, ഷാസൻ പദംസി, മുകേഷ് ഭട്ട്, ഭൂഷൺ കുമാർ, രേഖ എന്നിവർ മുംബൈയിലെ പിവിആർ സിനിമാസിൽ പങ്കെടുത്തു. അതിഥി ക്ഷണിതാക്കളെ കൂടാതെ നിരൂപകരെയും ചിത്രത്തിൻ്റെ പ്രദർശനത്തിനായി പ്രത്യേകം ക്ഷണിച്ചിരുന്നു. [ അവലംബം ആവശ്യമാണ് ]

 അവലംബം 

 ബാഹ്യ കണ്ണികൾ 




 Highway at Metacritic 


വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ